Jos oisivat kukkaset tienneet
Jos oisivat kukkaset tienneet,
 min sydänhaavan ma sain,
 ne ois kanssaan mun itkemään vieneet
 siten tuskaani huojentain.

 Jos ois tietäneet satakielet,
 miten synkkä ja sairas oon,
 ne ois yhdessä, riemumielet,
 mun tuutineet lauleloon.

 Jos ois tietäneet suuren surun
 valot ylhäiset taivahan,
 ne ois astuneet hiekalle turun
 mua nostaen uhmahan.

 Jäi heille se vierahaksi,
 yks’ tietää mun tuskani vain;
 hän särki mun sairahaksi,
 mä häneltä haavan sain.

Heinrich Heine
Katri Vala
Runot

de:Und wüßten’s die Blumen, die kleinen
en:Littell's Living Age/Volume 135/Issue 1741/"Und wüssten's die Blumen, die Kleinen"
pl:Gdyby kwiateczki wiedziały
ro:Și de-ar cunoaște...
ru:Когда бы цветы то узнали (Гейне/Михайлов)
ru:Если б знали малютки цветочки (Гейне/Вейнберг)